Publication: Magyar Közlöny
Issue: MK-2002-124 (Year: 2002, Number: 124)
Era: 1990-2004
Section: 
Paragraph Index: 6

(2) A magyar válaszjegyzék szövege a következõ: „SZÓBELI JEGYZÉK A Magyar Köztársaság Külügyminisztériuma üdvözletét küldi az Európai Rendõrségi Hivatalnak, és tisztelettel visszaigazolja az Európai Rendõrségi Hivatalnak a Magyar Köztársaság Hágai Nagykövetségének címzett LA—02—003. számú, 2002. január 2-án kelt levelét, mely az alábbiak szerint szól: »Õméltósága, Tájékoztatom, hogy az Európai Unió Tanácsa 2001. december 6—7-én tartott ülésén úgy döntött, hogy az Europol mandátumát kiterjeszti az Europol Egyezmény Mellékletében felsorolt, a nemzetközi bûnözés további súlyos formáira. A mandátum kiterjesztése 2002. január 1-jén lép hatályba. A Magyar Köztársaság és az Europol közötti Együttmûködési Megállapodás 3. Cikk (3) bekezdésének megfelelõen javasolom ezen Megállapodás kiterjesztését a bûnözés ezen új területeire. Az Europol készen áll arra, hogy a Megállapodást 2002. január 1-jei hatállyal kiterjessze ezen területekre. Örömmel venném, ha tájékoztatnának arról, hogy ezen javaslat elfogadható-e az Önök részérõl. Tájékoztatás céljából mellékelten csatolom a bûnözés azon további formáinak felsorolását, melyek ez év elejétõl az Europol hatáskörébe tartoznak. Ezúton is kifejezem reményemet aziránt, hogy az Europol mandátumának jelen kiterjesztése hozzájárul a Magyar Köztársaság és az Europol közötti együttmûködés egyre gyümölcsözõbbé tételéhez. A bûnözés további súlyos formáinak felsorolása Az Együttmûködési Megállapodásban szabályozott bûnözési formákon túlmenõen (lásd késõbb), az Europol javasolja a nemzetközi bûnözés következõ súlyos formáival történõ kiegészítést: Az élet, a testi épség és a személyi szabadság elleni bûncselekmények: — emberölés, súlyos testi sértés; — emberi szervek és szövetek tiltott kereskedelme; — emberrablás, személyi szabadság korlátozása és túszejtés; — fajgyûlölet és idegengyûlölet. A vagyon elleni és közjavak elleni bûncselekmények, beleértve a csalást 2: — szervezett rablás; 2 A Tanács kimondta továbbá, hogy a „csalás” mint az Europol Egyezmény Mellékletében hivatkozott bûncselekményi forma, amennyiben az az adó- vagy vámcsalásra vonatkozik, csak annyiban tartozik az Europol hatáskörébe, amennyiben az a Tagállamok illetékes bûnüldözõ hatóságainak együttmûködését és hatékonyságát javítja, és nem érinti az adó- és vámfizetési kötelezettség teljesítésének behajtásáért felelõs illetékes hatóságokat. — kulturális javak tiltott kereskedelme, beleértve a mûkincsek és a képzõmûvészeti termékek tiltott kereskedelmét; — csalás; — zsarolás és hivatali zsarolás; — utánzás és szerzõi jogbitorlás; — közokirat-hamisítás és az azokkal való kereskedelem; — számítógépes bûncselekmény; — korrupció. Tiltott kereskedelem és környezetkárosítás: — fegyverek, lõszerek és robbanóanyagok tiltott kereskedelme; — veszélyeztetett állatfajok tiltott kereskedelme; — veszélyeztetett növényfajok és fajták tiltott kereskedelme; — környezet elleni bûncselekmény; — hormonális anyagok és egyéb növekedést serkentõ anyagok tiltott kereskedelme. Az Europol mandátuma — az Europol Egyezmény

Source: https://magyarkozlony.hu/hivatalos-lapok/e6f3501f8d6e339f5e24aaa407222780a4f5fe8a/dokumentumok/69511baae9280583a10df974de91d85c4fffefd0/letoltes